DA Den Europæiske Unions Tidende L 219/10

KOMMISSIONENS GENNEMFØRELSESFORORDNING (EU) Nr. 800/2014

af 24. juli 2014

om indførelse af rapporteringsprocedurer og andre praktiske foranstaltninger vedrørende finansiering af driftsstøtte inden for rammerne af de nationale programmer og den særlige transitordning i medfør af Europa-Parlamentets og Rådets forordning (EU) nr. 515/2014 om oprettelse af et instrument for finansiel støtte til forvaltning af de ydre grænser og den fælles visumpolitik som en del af Fonden for Intern Sikkerhed

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 515/2014 af 16. april 2014 om oprettelse af et instrument for finansiel støtte til forvaltning af de ydre grænser og den fælles visumpolitik som en del af Fonden for Intern Sikkerhed (1), særlig artikel 10, stk. 6, og artikel 11, stk. 6, og

ud fra følgende betragtninger:

(1) I medfør af artikel 19 i Europa-Parlamentets og Rådets forordning (EU) nr. 515/2014 (2) finder forordning (EU) nr. 514/2014 anvendelse på instrumentet for finansiel støtte til forvaltning af de ydre grænser og den fælles visumpolitik. Alle Kommissionens delegerede forordninger og gennemførelsesforordninger, der er vedtaget med hjemmel i forordning (EU) nr. 514/2014, finder derfor anvendelse på instrumentet for finansiel støtte til forvaltning af de ydre grænser og den fælles visumpolitik.

(2) I Kommissionens gennemførelsesforordning (EU) nr. 802/2014 (3) og (EU) nr. 799/2014 (4) fastsættes vilkår og betingelser for det elektroniske dataudvekslingssystem mellem Kommissionen og medlemsstaterne, modeller for nationale programmer og modeller for årlige rapporter og afsluttende gennemførelsesrapporter.

(3) I henhold til artikel 10, stk. 1, i forordning (EU) nr. 515/2014 kan medlemsstaterne tildele op til 40 % af det beløb, der ydes inden for rammerne af instrumentet for finansiel støtte til forvaltning af de ydre grænser og den fælles visumpolitik til at finansiere driftsstøtte, til de offentlige myndigheder, der har ansvaret for at udføre sådanne opgaver og tjenester, som udgør offentlige tjenester for Unionen. Inden godkendelsen af det nationale program bør en medlemsstat, der ønsker at finansiere driftsstøtte inden for rammerne af sit nationale program, skulle fremlægge særlige oplysninger, navnlig for at Kommissionen kan vurdere, om betingelserne i artikel 10, stk. 2, i forordning (EU) nr. 515/2014 er opfyldt. Der bør ligeledes fastsættes supplerende rapporteringskrav, hvad angår driftsstøtte.

(4) I artikel 11, stk. 2, i forordning (EU) nr. 515/2014 fastsættes der bestemmelse om tildeling af midler til Litauen som yderligere specifik driftsstøtte i forbindelse med den særlige transitordning mellem Litauen og Kommissionen. Det bør kræves, at Litauen fremlægger særlige oplysninger i den forbindelse, navnlig for at Kommissionen kan vurdere om, om de omkostninger, der er omhandlet i artikel 11, stk. 3, i forordning (EU) nr. 515/2014, og som Litauen planlægger at få dækket inden for rammerne af instrumentet, er støtteberettigede. Der bør ligeledes fastsættes supplerende rapporteringskrav vedrørende driftsstøtte til den særlige transitordning.

(5) I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne forordning, som ikke er bindende for og ikke finder anvendelse i Danmark. Inden seks måneder efter, at Rådet har truffet foranstaltning om denne forordning til udbygning af Schengenreglerne, træffer Danmark afgørelse om, hvorvidt det vil gennemføre denne forordning i sin nationale lovgivning, jf. artikel 4 i protokollen.

(6) For så vidt angår Island og Norge udgør denne forordning en udvikling af bestemmelser i Schengenreglerne, jf. aftalen mellem Rådet for Den Europæiske Union og Republikken Island og Kongeriget Norge om disse staters associering i gennemførelsen, anvendelsen og udviklingen af Schengenreglerne (5) henhørende under det område, der er nævnt i artikel 1, litra A og B, i Rådets afgørelse 1999/437/EF (6).

(7) For så vidt angår Schweiz udgør denne forordning en udvikling af bestemmelser i Schengenreglerne, jf. aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (7) henhørende under det område, der er nævnt i artikel 1, litra A og B, i afgørelse 1999/437/EF sammenholdt med artikel 3 i Rådets afgørelse 2008/146/EF (8).

(8) For så vidt angår Liechtenstein udgør denne forordning en udvikling af bestemmelser i Schengenreglerne, jf. protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (9) henhørende under de områder, der er nævnt i artikel 1, litra A og B, i afgørelse 1999/437/EF sammenholdt med artikel 3 i Rådets afgørelse 2011/350/EU (10).

(9) For at sikre en øjeblikkelig anvendelse af bestemmelserne i denne forordning og ikke forsinke godkendelsen af de nationale programmer bør forordningen træde i kraft dagen efter offentliggørelsen i Den Europæiske Unions Tidende.

(10) Bestemmelserne i denne forordning er i overensstemmelse med udtalelsen fra udvalget vedrørende Asyl-, Migrations- og Integrationsfonden og Fonden for Intern Sikkerhed —

VEDTAGET DENNE FORORDNING:

Artikel 1

Praktiske retningslinjer vedrørende driftsstøtte, der finansieres inden for rammerne af det nationale program og den særlige transitordning

1. Hvis en medlemsstat beslutter at anmode om driftsstøtte i medfør af artikel 10 i forordning (EU) nr. 515/2014, fremlægger den de oplysninger, der er angivet i bilag I til nærværende forordning, ud over de oplysninger, der kræves i henhold til bilaget til gennemførelsesforordning (EU) nr. 802/2014, for Kommissionen.

Medlemsstaten fremlægger også en formular vedrørende den foreløbige planlægning i overensstemmelse med modellen i bilag II til nærværende forordning, for Kommissionen.

2. Hvis Litauen beslutter at gøre brug af den driftsstøtte, der er til rådighed til den særlige transitordning, jf. artikel 11 i forordning (EU) nr. 515/2014, fremlægger den de oplysninger, der er angivet i bilag III til nærværende forordning, ud over de oplysninger, der kræves i henhold til bilaget til gennemførelsesforordning (EU) nr. 802/2014, for Kommissionen.

3. De oplysninger og formularer, der er omhandlet i denne artikel, sendes til Kommissionen via det elektroniske dataudvekslingssystem, der oprettes ved artikel 2 i gennemførelsesforordning (EU) nr. 802/2014.

Artikel 2

Model for rapportering om driftsstøtte, der finansieres inden for rammerne af det nationale program og den særlige transitordning

1. Når driftsstøtte finansieres inden for rammerne af det nationale program, rapporterer den berørte medlemssat om gennemførelsen heraf i den gennemførelsesrapport, der er omhandlet i artikel 54 i forordning (EU) nr. 514/2014 og udarbejdet i overensstemmelse med modellen i bilaget til gennemførelsesforordning (EU) nr. 799/2014.

Når medlemsstaterne fremlægger deres gennemførelsesrapporter for Kommissionen, medtager de desuden de oplysninger, der er angivet i bilag IV til nærværende forordning.

2. Når driftsstøtte til den særlige transitordning finansieres inden for rammerne af Litauens nationale program, rapporterer landet om gennemførelsen heraf i den gennemførelsesrapport, der er omhandlet i artikel 54 i forordning (EU) nr. 514/2014 og udarbejdet i overensstemmelse med modellen i bilaget til gennemførelsesforordning (EU) nr. 799/2014.

Når Litauen fremlægger sin gennemførelsesrapport for Kommissionen, medtager det desuden de oplysninger, der er angivet i bilag V til nærværende forordning.

3. De oplysninger, der er omhandlet i denne artikel, sendes til Kommissionen via det elektroniske dataudvekslingssystem, der oprettes ved artikel 2 i gennemførelsesforordning (EU) nr. 802/2014.

Artikel 3

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne. Udfærdiget i Bruxelles, den 24. juli 2014. På Kommissionens vegne José Manuel BARROSO Formand

(1) EUT L 150 af 20.5.2014, s. 143.

(2) Europa-Parlamentets og Rådets forordning (EU) nr. 514/2014 af 16. april 2014 om almindelige bestemmelser om Asyl-, Migrations- og Integrationsfonden og om instrumentet for finansiel støtte til politisamarbejde, forebyggelse og bekæmpelse af kriminalitet samt krisestyring (EUT L 150 af 20.5.2014, s. 112).

(3) Kommissionens gennemførelsesforordning (EU) nr. 802/2014 af 24. juli 2014 om fastsættelse af modeller for nationale programmer og vilkår og betingelser for det elektroniske dataudvekslingssystem mellem Kommissionen og medlemsstaterne i medfør af Europa-Parlamentets og Rådets forordning (EU) nr. 514/2014 om almindelige bestemmelser om Asyl-, Migrations- og Integrationsfonden og om instrumentet for finansiel støtte til politisamarbejde, forebyggelse og bekæmpelse af kriminalitet samt krisestyring (se side 22 i denne EUT).

(4) Kommissionens gennemførelsesforordning (EU) nr. 799/2014 af 24. juli 2014 om fastsættelse af modeller for årlige rapporter og afsluttende gennemførelsesrapporter i medfør af Europa-Parlamentets og Rådets forordning (EU) nr. 514/2014 om almindelige bestemmelser om Asyl-, Migrations- og Integrationsfonden og om instrumentet for finansiel støtte til politisamarbejde, forebyggelse og bekæmpelse af kriminalitet samt krisestyring (se side 4 i denne EUT).

(5) EFT L 176 af 10.7.1999, s. 36.

(6) Rådets afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengenreglerne (EFT L 176 af 10.7.1999, s. 31).

(7) EUT L 53 af 27.2.2008, s. 52.

(8) Rådets afgørelse 2008/146/EF af 28. januar 2008 om indgåelse, på Det Europæiske Fællesskabs vegne, af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (EUT L 53 af 27.2.2008, s. 1).

(9) EUT L 160 af 18.6.2011, s. 21.

(10) Rådets afgørelse 2011/350/EU af 7. marts 2011 om indgåelse, på Den Europæiske Unions vegne, af protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, navnlig for så vidt angår afskaffelsen af kontrollen ved de indre grænser og personbevægelser (EUT L 160 af 18.6.2011, s. 19).

BILAG I PROGRAMMERING AF DRIFTSSTØTTE INDEN FOR RAMMERNE AF DET NATIONALE PROGRAM Hver medlemsstat skal bekræfte, at den overholder betingelserne i artikel 10, stk. 2, i forordning (EU) nr. 515/2014, når der medtages driftsstøtte i det nationale program. Nationalt mål: redegør for de generelle retningslinjer for anvendelsen af driftsstøtte, herunder de mål og resultater, der skal nås, og angiv de tjenesteydelser og opgaver, der vil blive finansieret inden for rammerne af driftsstøttemekanismen. Derudover skal formularen vedrørende den foreløbige planlægning udfyldes og vedlægges, når det nationale program omfatter driftsstøtte til forvaltning af de ydre grænser og den fælles visumpolitik. Formularen vedrørende den foreløbige planlægning indgår ikke som en del af Kommissionens afgørelse om godkendelse af det nationale program. SPECIFIKT MÅL: Driftsstøtte/artikel 10, stk. 2, i forordning (EU) nr. 515/2014 Nationalt mål: Driftsstøtte til visumpolitikken Nationalt mål: Driftsstøtte til forvaltning af de ydre grænser

BILAG II FORMULAR VEDRØRENDE DEN FORELØBIGE PLANLÆGNING AF DRIFTSSTØTTEN INDEN FOR RAMMERNE AF DET NATIONALE PROGRAM Denne formular indgår ikke som en del af Kommissionens afgørelse om godkendelse af det nationale program. For hver type driftsstøtte (visumpolitikken eller forvaltning af de ydre grænser) fremlægges: i) En vejledende liste over støttemodtagerne: — støttemodtagerens navn (f.eks. udenrigsministeriet, politiets indvandringsafdeling, kystvagten, havnemyndighederne eller de væbnede styrker) og retlige status (f.eks. offentlig myndighed eller aktieselskab) — deres opgaver i henhold til lovgivningen — vigtigste typer opgaver, der udføres i forbindelse med forvaltningen af de ydre grænser/visumpolitikken, herunder de opgaver, hvortil der anmodes om støtte. Tilføj om nødvendigt flere rækker. ii) En vejledende liste over opgaver: beskriv de vigtigste typer opgaver, støttemodtageren udfører i forbindelse med: — udstedelse af visa, herunder de opgaver, hvortil der anmodes om støtte i medfør af artikel 10 i forordning (EU) nr. 515/2014, eller — forvaltning af de ydre grænser, herunder de opgaver, hvortil der anmodes om støtte i medfør af artikel 10 i forordning (EU) nr. 515/2014. Det er ikke nødvendigt at beskrive alle de opgaver, en støttemodtager udfører, men kun dem, der er knyttet til forvaltningen af de ydre grænser og indvandringskontrollen (f.eks. de væbnede styrkers overvågning til søs for at undgå ulovlig indvandring). Opgaverne skal samles efter det geografiske sted, hvor de udføres (f.eks. generalkonsulatet i Beijing eller udenrigsministeriet eller grænsen mellem Slovakiet og Ukraine). Angiv så vidt muligt grænseafsnittet for hver af de opgaver, der beskrives under driftsstøtte til forvaltning af de ydre grænser. iii) Det vejledende antal ansatte:Angiv for hver støttemodtager og opgave det berørte antal ansatte, hvortil der anmodes om støtte (som fuldtidsækvivalenter i hele det tidsrum, hvori driftsstøtten ydes). iv) Et foreløbigt budget, der er opdelt efter type støttemodtager i følgende omkostningskategorier: Personaleomkostninger, herunder til uddannelse Omkostninger til tjenesteydelser, bl.a. vedligeholdelse og reparationer Opdatering/udskiftning af udstyr Fast ejendom (afskrivning, renovering) It-systemer (forvaltning af driften af VIS, SIS og nye it-systemer, leje og renovering af lokaler, kommunikationsinfrastruktur og sikkerhed) Diverse driftsudgifter (som ikke er dækket af ovenstående kategorier) Formular I vedrørende den foreløbige planlægning: Driftsstøtte til visumpolitikken Del I.1.: Foreløbig liste over opgaver Opgaver Støttemodtager Personale 1. Konsulater og andre enheder i andre lande 1.1 1.n 2. Centrale og andre enheder (centraliserede specialiserede tjenester på området udstedelse af visa, hvis ydelser ikke er knyttet til et specifikt sted (f.eks. udenrigsministeriet — afdelingen for visumanliggender). 2.1 2.n Del I.2: Foreløbig fordeling af budgettet I alt pr. støttemodtager Støttemodtager: 1.1 Personaleomkostninger, herunder til uddannelse 1.2 Omkostninger til tjenesteydelser, bl.a. vedligeholdelse og reparationer 1.3 Opdatering/udskiftning af udstyr 1.4 Fast ejendom (afskrivning, renovering) 1.5 It-systemer (forvaltning af driften af VIS, SIS og nye it-systemer, leje og renovering af lokaler, kommunikationsinfrastruktur og sikkerhed) 1.6 Diverse driftsudgifter (som ikke er dækket af ovenstående kategorier) I alt:

Formular II vedrørende den foreløbige planlægning: Driftsstøtte til forvaltning af de ydre grænser Del II.1: Foreløbig liste over opgaver Opgave Støttemodtager Personale 1. Landgrænser 1.1 1.n 2. Søgrænser 2.1 2.n 3. Luftgrænser 3.1 3.n 4. Centrale og andre tjenester (centraliserede specialiserede tjenester inden for grænseforvaltning, hvis ydelser ikke er knyttet til et specifikt sted (f.eks. risikoanalyser udført i grænsekontrolmyndighedernes hovedsæde eller uddannelsesaktiviteter). 4.1 4.n Del II.2: Foreløbig fordeling af budgettet I alt pr. støttemodtager 1. Støttemodtager: 1.1 Personaleomkostninger, herunder til uddannelse 1.2 Omkostninger til tjenesteydelser, bl.a. vedligeholdelse og reparationer 1.3 Opdatering/udskiftning af udstyr 1.4 Fast ejendom (afskrivning, renovering) 1.5 It-systemer (forvaltning af driften af VIS, SIS og nye it-systemer, leje og renovering af lokaler, kommunikationsinfrastruktur og sikkerhed) 1.6 Diverse driftsudgifter (som ikke er dækket af ovenstående kategorier) I alt:

BILAG III PROGRAMMERING AF DRIFTSSTØTTE INDEN FOR RAMMERNE AF DEN SÆRLIGE TRANSITORDNING Driftsstøtte til den særlige transitordning (Litauen): redegør for den nationale strategi for gennemførelsen af den særlige transitordning, kravene i denne strategi og de nationale mål med henblik på at opfylde disse krav. Redegør for de resultater og den virkning, der ønskes opnået ved hjælp af strategien. Former for yderligere omkostninger: redegør for de typer af yderligere omkostninger, der skal ydes støtte til i forbindelse med gennemførelsen af den særlige transitordning. Særligt tilfælde: driftsstøtte til den særlige transitordning (Litauen) Typer af yderligere omkostninger

BILAG IV RAPPORTERING OM DRIFTSSTØTTEN Status: redegør kortfattet for de fremskridt, der er gjort med gennemførelsen af driftsstøtten i løbet af regnskabsåret i forhold til udgangssituationen og de mål, der er nået. Initiativer: opstil en liste over de væsentligste foranstaltninger, der er blevet gennemført i løbet af regnskabsåret samt successer og problemer, man er stødt på (og har løst). SPECIFIKT MÅL: sammenfattende redegørelse vedrørende driftsstøtten Driftsstøtte til foranstaltninger i forbindelse med visumpolitikken Driftsstøtte til forvaltning af de ydre grænser